Beszámoló a Háziorvosi Szolgálat 2016. évi munkájáról és beszámoló az egészségügy helyzetéről

Az elmúlt évek során a következő működési rend alakult ki és bizonyult működőképesnek:

Hétfő: patikai nap

Kedd: injectiók beadása, jogosítvány és lőfegyver egészségügyi alkalmasság véleményezése

Szerda: vérvételi nap

Csütörtök: tanácsadás, patikai nap

Péntek: EKG vizsgálat, terhesgondozás

Betegforgalmi adatok 2016 (átlag):

	Orvos-beteg találkozás összesen /hó
	Beteg tartózkodási helyén /hó

	936
	14


	Továbbküldés
	Képalkotó vizsgálat
	Labor vizsgálat
	Konzílium és kórház 

	Havi átlag
	29
	61
	41


Primer prevenció 2016: 

2 alakalmommal tartottunk, egészségnevelő előadást és szűrést.

Sport és egészségnap alkalmából a Vöröskereszt Zalahalápi Tagszervezetével, szűrést végeztünk. 

Secunder prevenció 2016:

A gondozott betegek célértékekre való titrálása mellett átlagos mennyiségű új megbetegedés került kiszűrésre.

	Magasvérnyomás betegség
	Cukorbetegség és elő állapotai
	Idült obstruktív tüdőbetegség
	Metabolikus syndroma
	Magas vérzsír szint és köszvény

	15
	8
	4
	1
	5


Iskola-egészségügy és ifjúság-egészségügyi ellátás keretén belül a 2016-2017-os tanévben 5 új mozgásszervi és belgyógyászati eltérés került kiszűrésre, mely időben, megfelelő gyógytestneveléssel és gyógyászati segédeszközök használatával korrigálható, progressziója lassítható. 7.-8. osztályos tanulóknak, drogprevenciós előadást tartottunk.

A háziorvos ügyeletnek nincs saját gépkocsija, így bérelt gépkocsival (nem szakszerű) megkülönböztető jelzés és mentőkapcsolati rádió nélkül folyik a betegellátás. Az ügyeleti épület fűtés hálózata és víz vezeték hálózata ismételt problémáktól szenved. Az ügyeleti óradíj gyakorlatilag egy évtizede változatlan  volta, az egyre erősödő szakember hiánnyal társulva, az ügyelet működését veszélyezteti.

A területileg illetékes ajkai kórház folyamatos szakemberhiánnyal küzd.

A háziorvosi hatáskörbe került vérvétel, programozottan a lakosság nagy megelégedésére történik szerdai napokon, a felmerülő igények gyakran meghaladják a tervezhető kapacitást, ami csekély fennakadást okozhat a rendelés normál menetében.

Ápolási tevékenységek végzésére, mely magába foglalja gyógyszerek, injekciók bevitele, vérvétel, vizsgálatokhoz való előkészítés, vérnyomásmérés, EKG készítése, vizeletvizsgálat, tanácsadás átlagosan havi 66 alkalommal kerül sor. 

–Ápolói Beszámoló 2016- 

 
A megkezdett beszerzések tovább folytak, mely során a gyorsabb betegellátás érdekében professzionális mobil vérnyomásmérő került beszerzésre. Új mobiltelefon került beszerzésre. Sajnos az előző mobilszolgáltató megszűnt így a rendelő telefonszáma: 70/252 01 32 -re változott. A rendelő facebook oldalán könnyen nyomon követhetővé váltak a praxissal és a környező betegellátással kapcsolatos aktualitások, információk.

A rendelő és a tanácsadó építészeti szempontból már csak részben nem felel meg a jogszabályban (60/2003 X.20. ESZCSM) előírtaknak ( akadálymentesítés, fertőző váró stb…).  Az új zalahalápi rendelő kialakításának köszönhetően, a várakozás kulturált módja lett kialakítva. Az új váró gyermekek részére is barátságos légkört biztosít, a berendezésnek köszönhetően.

Tapolca, 2017.08.07.
                                                                         Dr Jerkovits Gergely

                                                                          háziorvos szakorvos 
